**ՍԻՍԻԱՆԻ ՀԱՄԱՅՆՔԻ ՂԵԿԱՎԱՐ
ԱՐԹՈՒՐ ՍԱՐԳՍՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՀՈՒՆԻՍԻ 1-Ի ԱՌԹԻՎ**

Սիրելի՛ երեխաներ,

ջերմորեն շնորհավորում եմ հունիսմեկյան պայծառ տոնի՝ Երեխաների պաշտպանության միջազգային օրվա առթիվ: Ձեր անհոգ ներկան, առավել ևս անհոգ և անվտանգ ապագան կերտելու պարտավորությունը մեծերիս ուսերին է: Այո, դուք մեր ու մեր երկրի ապագան եք, բայց այդ ապագան կերտվում է հենց այս վայրկյանից՝ որակյալ կրթությամբ, առողջ ու բարի միջավայրում, հայրենիքի և ազգային արժեքների հանդեպ մեծ սիրո պայմաններում: Սիրելի՛ երեխաներ, մաղթում եմ, որպեսզի ձեր լույս ժպիտով բարություն ու համերաշխություն սփռեք, որ ձեր աչուկների փայլով ջերմացնեք մեր սրտերը, մեր հոգիներում ձեր անհոգ ծիծաղով արթնացնեք թուլացող հույսն ու լավատեսությունը:

Դուք մեծ ուժ եք՝ ապրեցնող կենսատու ուժ, կրկին շնորհավորում եմ ձեր տոնն ու մաղթում խաղաղություն, սիրով լեցուն մանկություն և անհոգ օրեր: